Dalia Štraupaitė

Dalia Štraupaitė (g. 1959 m. vasario 6 d. Dūkšte, Ignalinos rajonas) – Lietuvos ir Visagino savivaldybės politinė bei visuomenės veikėja.

 Biografija 
Iki 1965 m. augo Telšiuose, 1977 m. baigė Dūkšto vidurinę mokyklą. 1983 m. baigė Vilniaus valstybinį universitetą, istorikė, bibliografė.

1983–1990 m. Dūkšto miesto Vykdomojo komiteto pirmininkė. 1990–1995 m. Dūkšto miesto merė. 1997–2003 m. Visagino miesto mero patarėja. 2003–2011 m. Visagino savivaldybės mero pavaduotoja, 2011–2019 m. Visagino savivaldybės merė.

1983–1990 m. Dūkšto miesto tarybos deputatė, 1990–1995 m. Ignalinos rajono tarybos deputatė, 2000–2023 m. Visagino savivaldybės tarybos narė.2011 m. Lietuvos savivaldybių tarybų rinkimai 

Lietuvos liberalų sąjungos, 2003 m. Liberalų ir centro sąjungos Visagino skyriaus narė, 2005 m. skyriaus pirmininkė, Liberalų ir centro sąjungos sekretoriato koordinatorė.

2014 m. liepos 12 d. jungiamajame Liberalų ir centro sąjungos bei politinės partijos „Sąjunga TAIP“ suvažiavime įsteigta Lietuvos laisvės sąjunga (LLS), išrinkta šios organizacijos pirmininko pavaduotoja.http://www.lls.lt/jungiamajame-partiju-sajungos-taip-ir-lics-suvaziavime-ikurta-lietuvos-laisves-sajunga/ 

Akrobatikos federacijos prezidentė. Duktė Viktorija Seliukovaitė.2008 m. Lietuvos Respublikos Seimo rinkimai – Liberalų ir centro sąjunga – Iškelti kandidatai 

 Korupciniai įtarimai bei teistumas 
2019 m. politikei buvo pareikšti įtarimai kyšių ėmimu. Panevėžio apygardos teismas konstatavo, kad buvusi Visagino merė paėmė kyšių iš kelių verslininkų už tai, kad jų vadovaujamos įmonės būtų kviečiamos dalyvauti savivaldybės rengiamuose viešuosiuose pirkimuose, taip pat už gerų santykių palaikymą. Šiuo nuosprendžiu politikė buvo nuteista už septynis nusikaltimus, penki iš jų – už prekybą poveikiu ir piktnaudžiavimą tarnyba ir už du dokumentų klastojimo epizodus.

2023 m. vasarį Lietuvos apeliacinis teismas pakeitė bausmę už prekybą poveikiu, piktnaudžiavimą tarnyba ir dokumentų klastojimą – išteisinus viename epizode dėl prekybos poveikiu bei sumažinus kyšio vertę, politikei panaikinta lygtinė laisvės atėmimo bausmė, tačiau padidinta galutinė piniginė bauda. D. Štraupaitei trejiems metams liko atimta teisė būti paskirtai į valstybės ar savivaldybės bei jų įstaigų, įmonių ar nevalstybinių organizacijų skiriamas pareigas.Teismas panaikino lygtinę laisvės atėmimo bausmę buvusiai Visagino merei

2023 m. kovo 8 d., praėjus kelioms dienoms po 2023 m. Lietuvos savivaldybių tarybų rinkimų pirmojo turo, Panevėžio apygardos teismas patikslino nuosprendžio dėl piktnaudžiavimo tarnyba nuteistai D. Štraupaitei rezoliucinę dalį – pagal patikslinimą ji negali būti renkama į meres.Panevėžio apygardos teismas patikslino nuosprendį Štraupaitei: negali būti renkama mere Atsižvelgus į šį patikslinimą 2023 m. kovo 9 d. VRK panaikino D. Štraupaitės registraciją bei ją pašalino iš rinkimų dėl Visagino mero, nors ji buvo patekusi į antrąjį rinkimų turą, gavusi 23,77 proc. rinkėjų balsų.VRK pašalino Štraupaitę iš Visagino mero rinkimų

Kandidatei apskundus sprendimą po kelių dienų apeliacinis teismas neskundžiama nutartimi pakeitė teismo sprendimą ir leido D. Štraupaitei dalyvauti rinkimuose. Po šio sprendimo lieka galioti ankstesnė nutartis, kuria jai buvo uždrausta tik dirbti skiriamose pareigose.Teismas pakeitė sprendimą: Štraupaitei uždegė žalią šviesą merų rinkimuose

2023 m. gegužės 7 d. vyko pakartotiniai merų rinkimai Visagino savivaldybėje, kuriuose dalyvavo D. Štaupaitė ir Erlandas Galaguz.Pakartotinis balsavimas Visagino savivaldybėje vyks gegužės 7 dieną

2024 m. gegužės 2 d. VRK neregistravo D. Štraupaitės kandidate Europos parlamento rinkimuose, nes pagal teismo nuosprendį jai dar galiojo teismo skirta baudžiamojo poveikio priemonė.

 Šaltiniai 

|-

Kategorija:Visagino merai
Kategorija:Sporto akrobatika Lietuvoje